Kvalifikation og udvælgelse af deltagere for Danmark ved sommer-OL 2020

Kvalifikationen og udvælgelsen af deltagere for Danmark ved sommer-OL 2020 i Tokyo, Japan, afhang af danske sportsfolks præstationer i internationale kvalifikationsturneringer eller af deres placering på verdensranglister eller tilsvarende ranglister, afhængig af sportsgrenen, i perioden op imod afholdelsen af legene.

Ved kvalifikationsturneringer sikrede en god præstation deltagelse af en dansk atlet eller et dansk hold, hvor det ikke nødvendigvis var den eller de atleter, der sikrer deltagelsen, der kom med til legene. Da kvalifikationen fandt sted op imod to år inden legene, skete det med baggrund i efterfølgende præstationer, at det senere i et idrætsforbund besluttes, at andre end de, der har sikret kvalifikationen, var bedre og derpå officielt blev udtaget til legene. I de tilfælde, hvor en atlet med sin placering på en rangliste sikrede en kvalifikation, var kvalifikationen personligt knyttet til den pågældende atlet.

Det var muligt at få kvalificeret idrætsfolk inden for 33 forskellige sportsgrene, som for nogles vedkommende var opsplittet i flere forskelligartede discipliner. Som eksempel kan nævnes cykelsporten, der var underinddelt i fire forskellige discipliner (landevejscykling, mountainbike, BMX og banecykling).

Danmarks Idrætsforbund offentliggjorde kvalifikations- og udtagelsesbetingelserne på deres OL 2020-hjemmeside.

På grund af COVID-19 pandemien meddelte IOC den 24. marts 2020 at OL var flyttet til 2021. Yderligere meddelte IOC den 27. marts 2020 at allerede vundne kvotepladser ville blive bibeholdt. Dette betød for Danmark, at de 66 sikrede kvotepladser ville blive beholdt og at de allerede udtagne 12 atleter ville beholde deres udtagelse. Yderligere meddelte IOC, at der ville blive udarbejdet nye kvalifikationsprogrammer for de sportsgrene, hvor kvalifikationen endnu ikke var afgjort. Den 30. marts 2020 meddelte IOC så, at datoerne for afholdelsen af OL 2020 nu var fastlagt til 23. juli 2021 – 8. august 2021 .

I det efterfølgende er denne side opdelt i to dele. Den første del hedder Kvalifikation og udvælgelse af deltagere og giver et overblik over den danske kvalifikationsproces og den senere officielle kvalifikation og udtagelse af de enkelte OL deltagere. Den anden del hedder Sportsgrene uden dansk deltagelse. Denne del indeholder de sportsgrene, hvor Danmark ikke kvalificerer sig af den ene eller anden grund. Denne del er kortfattet og kun medtaget for fuldstændighedens skyld.

Deltagere 

| width=78% align=left valign=top |
Nedenstående tabel indeholder oplysninger om det samlede antal danske sportsfolk, der dels var kvalificeret dels udtaget til sommer-OL 2020 i Tokyo.

Kvalifikation og udvælgelse 
Nedenfor beskrives de enkelte sportsgrene ved sommer-OL i 2020 ved først at gennemgå, hvordan deltagerne kunne kvalificerede sig, derpå om og hvem der sikrede kvalifikation samt forsøg på kvalifikationer, der ikke gav udtagelser, og endelig hvem der blev udtaget til legene.

Atletik

Kvalifikation 
Kvalifikationsperioden for 10.000 meter løb, maraton, kapgang og mangekamp er i perioden 1. januar 2019 - 29. juni 2020, mens perioden i de øvrige discipliner er 1. maj 2019 - 29. juni 2020. Der er i hver disciplin opstillet et minimumskrav, som skal opnås, hvis man skal kvalificeres. Men disse krav kommer ikke på tale, hvis atleten er indenfor det afsatte antal atleter på verdensranglisten ved kvalifikationsperiodens afslutning, da dette er den primære kvalifikationsmetode. I de tekniske discipliner er der plads til de 32 bedste på verdensranglisten, mens der i løbedisciplinerne er plads til mellem 27 og 60 afhængig af disciplinen. Men lavere rangerede atleter kan også have en chance, da det kun er de tre bedste atleter per nation, der kan kvalificeres. De kvalificerede opnår en personlig kvoteplads på deres navn mens kvotepladser til stafetterne tildeles nationerne, der således kan sammensætte holdene som de vil.
Der er opstillet yderligere nationale krav i en aftale mellem Danmarks Idrætsforbund og Dansk Atletik Forbund, der går ud over end de internationale krav. Men i praksis vurderes det, at opnåelsen af en kvote plads også betyder udtagelse.
Følgende atleter opnåede resultater under det internationale krav eller en placering på verdensranglisten og opnåede derved en kvoteplads:

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Atletik Forbund.

Badminton

Kvalifikation 
Ved OL turneringen kan der maksimalt deltage 86 herrer og 86 damer, med 38 spillere i singlerne og 16 par i doublerne. Samtidig kan hver enkelt nation højest deltage med 16 spillere (8 herrer og 8 damer) i de fem discipliner. Alle spillere kvalificerer sig ud fra deres placering på verdensranglisten pr. 30. april 2020, hvor det gælder, at nationerne højest kan kvalificere 2 spillere/par i hver disciplin, hvis disse ligger mellem de 16 bedste (8 bedste for par) på verdensranglisten. Ellers kan der højest kvalificeres 1 spiller/par per disciplin. På grund af COVID-19 pandemien blev verdensranglisten frosset pr. 17. marts 2020 og frem til en genåbning af kvalifikationen, dog ikke tidligere end 2. januar 2021. Herefter fortsætter kvalifikationen frem til 2. maj 2021.

DIF og Badminton Danmark har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Følgende spillere har sikret en kvoteplads:

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Badminton Danmark.

Bordtennis

Kvalifikation 
Ved OL turneringen kan der maksimalt deltage 86 herrer og 86 damer, fordelt på herre- og damesingle, herre- og dameteams og mixed double. Hvert team består af 3 spillere. Hver enkelt nation kan højest deltage med 6 spillere (3 herrer og 3 damer) i de fem discipliner. Kvalifikationssystemet er konstrueret på den måde, at man først finder det bedste team fra hvert af de 6 kontinenter gennem særlige kvalifikationsstævner afholdt inden udgangen af 2019. Herefter afholdes et samlet kvalifikationsstævne, i januar 2020, hvor de øvrige 9 bedste teams vil blive kvalificeret. Hver nation, der kvalificerer et team i herrernes eller damernes turnering får automatisk 2 spillere med i pågældende singlerække. Den individuelle kvalifikation foregår gennem en række stævner, der afholdes i perioden 1. juni 2019 – 30. april 2020. I denne kvalifikation er der yderligere 6 europæiske pladser. Følgende spillere har sikret en kvoteplads:

DIF og Dansk BordTennis Union har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk BordTennis Union.

Brydning

Kvalifikation 
I brydning er der to forskellige stilarter for mænd (fristil og græsk-romersk) og fristil for kvinder. Hver nation kan opnå én kvoteplads i hver stilart pr. vægtklasse. Der vil, til konkurrencerne, være 288 brydere fordelt på 192 herrer og 96 damer. Der konkurreres i 6 vægtklasser pr. stilart.
Kvalifikation kan opnås, i hver vægtklasse, gennem følgende kvalifikationsstævner: Placering i top seks ved VM i perioden 14. - 22. september 2019, placering i top to ved den europæiske kvalifikationsturnering i foråret 2020, placering i top to ved den særlige internationale kvalifikationsturnering i foråret 2020.
Nedenfor er listet resultaterne for atleter, som klarede det internationale kvalifikationskrav for en kvoteplads.

DIF og Danmarks Brydeforbund har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Danmarks Brydeforbund.

Bueskydning

Kvalifikation 
Der er udpeget en række turneringer, hvor kvalifikationen kan finde sted. Dog er det en grundlæggende forudsætning, at den enkelte bueskytte, startende fra verdensmesterskaberne i 2019, skyder mindst én serie på mindst 640 points for herrerne og tilsvarende for damerne, en serie på mindst 605 points. Til sommer-OL 2020 deltager der 64 bueskytter for både herrer og damer, hvoraf der kan kvalificeres 59 bueskytter af hvert køn. Alle kvalifikationspladser er kvotepladser. De resterende pladser er forbeholdt værtsnationen og fordeling af den IOC. Der konkurreres i individuel og hold for både herrer og damer samt mixed hold. Ved hver holdkonkurrence består holdet af 3 skytter, dog i mixed hold kun 2 skytter. Såfremt en nations hold bliver kvalificeret vil alle tre/to skytter også kunne deltage i den individuelle konkurrence. Der kan kvalificeres 8 hold af hvert køn ved verdensmesterskabet i 's-Hertogenbosch, Holland i perioden 10. – 16. juni 2019. Ud over holdkvalifikationen vil de 4 individuelt bedst placerede herrer og damer ved mesterskabet også blive kvalificeret. Der vil blive kvalificeret ét mixed hold, bedste herre og bedste dame ved de Europæiske Lege, der afholdes i Minsk, Hviderusland i perioden 21. – 30. juni 2019. Der vil der blive udpeget én kvalifikationsturnering i Europa i 2019 eller 2020, hvor yderligere 4 individuelle herrer og damer kan blive kvalificeret. Endelig vil der i 2020 blive afholdt én endelig kvalifikationsturnering, hvor der bliver kvalificeret yderligere 3 hold samt én herre og én dame.
Ved VM 2019 i 's-Hertogenbosch sikrede Maja Jager i en indlagt OL-kvalifikationskonkurrence blandt de skytter, der ikke nåede i top-8, Danmark en nationsplads i individuel bueskydning den 14. juni 2019.

Følgende bueskytter har sikret en kvoteplads:

DIF og Bueskydning Danmark har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Bueskydning Danmark.

Cykelsport

Kvalifikation 
Der er 4 discipliner ved cykelsporten under sommer-OL 2020. Det drejer sig om Landevejscykling, Banecykling, Mountainbike og BMX. Kvalifikationen til de forskellige discipliner foregår efter de samme principper, men har dog flere forskelligheder. Men fælles for kvalifikationen til cykling er, at hvis man er kvalificeret i én disciplin, så kan nationen vælge at anvende samme rytter i en anden disciplin, såfremt nationen er kvalificeret i pågældende disciplin.

Landevejscykling 
I landevejscykling konkurreres der for herrer med 130 mulige kvalificerede og for damer med 67 mulige kvalificerede. For begge køn er der konkurrencer i henholdsvis linjeløb og enkeltstart. Hver nation kunne højest kvalificerer 5 herrer og 4 damer til landevejscykling. Der var to separate kvalifikationssystemer, der gjaldt for henholdsvis linjeløb og enkeltstart både for damer og herre. Kvalifikationen til landevejscykling kunne ske gennem opnåelse af en nationskvoteplads baseret på verdensranglisten i perioden 22. oktober 2018 – 22. oktober 2019. Kvalifikationen til herrernes linjeløb blev afgjort med tildelingen af 5 nationale kvotepladser til de 6 højeste rangerede nationer på verdensranglisten, herefter var der 4 nationale kvotepladser til de næste 7 rangerede nationer (7-13), 3 nationale kvotepladser til de næste 8 rangerede nationer (14-21), 2 nationale kvotepladser til de næste 11 rangerede nationer (22-32) samt 1 national kvoteplads til de næste 18 rangerede nationer (33-50). Hos damerne var kvalifikationen tilsvarende med tildelingen af 4 nationale kvotepladser til de 5 højeste rangerede nationer på verdensranglisten, herefter var der 3 nationale kvotepladser til de næste 8 rangerede nationer (6-13) samt 2 nationale kvotepladser til de næste 9 rangerede nationer (14-22). For både herrer og damer var der yderligere den regel, at nationer med individuelle placeringer på verdensranglisten blandt de 200 bedste for herrer og de 100 bedste for damer ville opnå 1 national kvoteplads. Disse ekstra kvotepladser ville blive taget fra de nationer, der allerede havde kvalificeret sig - startende bagfra. Da kvalifikationsperioden var færdig pr. 22. oktober 2019 stod det klart, at Danmark havde kvalificeret 4 herrer (10. plads) og 3 damer (7. plads) til linjeløbene. Men der var så mange individuelle kvalificerede hos damerne, at Danmark måtte afgive den ene kvoteplads, så kvalifikationen resulterede i kun 2 kvotepladser til damerne mens herrerne bibeholdt deres 4 kvotepladser.
Kvalifikationen til herrernes enkeltstart blev afgjort med tildelingen af 1 national kvoteplads til de 30 højeste rangerede nationer på verdensranglisten. Herudover kunne der opnås 10 nationale kvotepladser ved VM i cykling i Harrogate, England i perioden 22. – 29. september 2019. Kvalifikationen til damernes enkeltstart blev afgjort med tildelingen af 1 national kvoteplads til de 15 højeste rangerede nationer på verdensranglisten. Herudover kunne der opnås 10 nationale kvotepladser ved VM i cykling i 2019.

Banecykling 
I banecykling konkurreres der for herrer med 98 mulige kvalificerede og for damer med 91 mulige kvalificerede. For begge køn er der konkurrencer i henholdsvis Sprint, Holdsprint, Holdforfølgelse, Keirin, Omnium og Parløb. Hver nation kan højest kvalificerer 8 herrer og 7 damer til banecykling. Kvalifikationen til banecykling kan ske gennem opnåelse af en nationskvoteplads baseret på en særlig OL verdensrangliste fra 6. juli 2018 til 1. marts 2020. Den særlig OL verdensrangliste omfatter de regionale mesterskaber i 2018 og 2019, herunder EM i Glasgow, Storbritannien i perioden 2. august – 7. august 2018 og EM i Apeldoorn, Holland i perioden 16. oktober – 20. oktober 2019, de seks afdelinger af World Cup i henholdsvis 2018 og 2019 samt VM i Pruszkow, Polen i perioden 27. februar – 3. marts 2019 og VM i Berlin, Tyskland i perioden 26. februar – 1. marts 2020. For herrerne kvalificeres de 8 bedste nationer i parløb, holdsprint og holdforfølgelse med hver et hold af henholdsvis to ryttere, tre ryttere og fire ryttere. I sprint og keirin kvalificeres de 7 bedste nationer med én rytter i hver disciplin. I omnium kvalificeres de 12 bedste nationer med én rytter. For damerne kvalificeres de 8 bedste nationer i parløb, holdsprint og holdforfølgelse med hver et hold af henholdsvis to ryttere, to ryttere og fire ryttere. I sprint og keirin kvalificeres de 7 bedste nationer med én rytter i hver disciplin. I omnium kvalificeres de 13 bedste nationer med én rytter. COVID-19 pandemien havde ingen indflydelse på kvalifikationen, der blev afsluttet pr. 2. marts 2020.

Mountainbike 
I mountainbike, hvor der konkurreres mellem 76 ryttere (38 herrer og 38 damer), må der maksimalt deltage tre herrer og to damer per nation. Kvalifikationen skete gennem opnåelse af kvotepladser, der bliver baseret på en særlig OL-verdensrangliste pr. 27. maj 2020. Denne rangliste er en kombination af ranglister fra perioden 28. maj 2018 – 27. maj 2019 og 28. maj 2019 – 27. maj 2020. På grund af COVID-19 pandemien blev verdensranglisten frosset pr. 3. marts 2020 og frem til en genåbning af kvalifikationen i 2021. Her vil resultaterne for deltagelsen i UCI World Cup i to weekender tælle med i kvalifikationen. For både herrer og damer bliver der tildelt tre nationale kvotepladser til de 2 højeste rangerede nationer (1-2), to nationale kvotepladser til de næste 5 nationer (3-7) samt én national kvoteplads til de efterfølgende 14 nationer (8-21).

BMX 
I BMX konkurreres der for begge køn i henholdsvis BMX-racing og BMX-Freestyle.
I BMX-racing, hvor der konkurreres mellem 48 ryttere (24 herrer og 24 damer), må der maksimalt deltage tre herrer og damer per nation. Kvalifikationen kan ske gennem opnåelse af en nationskvoteplads baseret på en særlig OL-verdensrangliste i perioden 1. september 2018 – 1. juni 2020. På grund af COVID-19 pandemien blev verdensranglisten frosset pr. 3. marts 2020 og frem til en genåbning af kvalifikationen i 2021. Her vil resultaterne for deltagelsen i UCI World Cup i to weekender tælle med i kvalifikationen. For begge køn gælder det, at der tildeles tre nationale kvotepladser til de 2 højeste rangerede nationer (1-2), to nationale kvotepladser til de næste 3 nationer (3-5) samt én national kvoteplads til de efterfølgende 6 nationer (6-11). Herudover vil der være yderligere 3 nationale kvotepladser til de bedste tre nationer på den regulære verdensrangliste per 2. juni 2020. Endelig er der 2 nationale kvotepladser til de bedste to nationer ved VM i BMX-racing i 2020.

I BMX-freestyle, hvor der konkurreres mellem 18 ryttere (9 herrer og 9 damer), må der maksimalt deltage to herrer og damer per nation. Kvalifikationen kan ske gennem opnåelse af en nationskvoteplads baseret på en særlig OL-verdensrangliste i perioden 1. november 2018 - 12. maj 2020. På grund af COVID-19 pandemien blev verdensranglisten frosset pr. 3. marts 2020 og frem til en genåbning af kvalifikationen i 2021. Her vil resultaterne for deltagelsen i UCI World Cup i to weekender tælle med i kvalifikationen. For begge køn gælder det, at der tildeles to nationale kvotepladser til den højest rangerede (1) nationer og én national kvoteplads til de næste 4 nationer (2-5). Herudover vil der være yderligere 2 nationale kvotepladser til de bedste to nationer ved VM i BMX-freestyle i 2019.

DIF og Danmarks Cykle Union har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Nedenfor er lister de opnåede kvalifikationer:

Udtagelse 
Nedenfor er listet atleter, som blev udtaget af Danmarks Idrætsforbund efter indstilling fra Danmarks Cykle Union.

Golf

Kvalifikation 
Der kan opnås kvotepladser, for både herrer og damer, for de bedste 60 spillere, gennem placering på en særlig verdensrangliste pr. 22. juni 2020 (herrer) og 29. juni 2020 (damer). Denne periode er forlænget på grund af COVID-19 pandemien til 21. juni 2021 (herrer) og 28. juni 2021 (damer). Ranglisten er baseret på resultater opnået fra 1. juli 2018 (herrer) og 8. juli 2018 (damer). Kvotepladserne fordeles på den måde, at de 15 øverste på listen opnår kvalifikation, dog med den begrænsning, at der kun kan deltage 4 spillere fra hver nation. Ud over de 15 øverste på listen opnås kvalifikation ved at være én af sin nations bedst placerede, dog med den begrænsning, at kvoten på 2 ikke allerede er opnået gennem de 15 øverste på listen. 
DIF og Dansk Golf Union har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark. Ved kvalifikationsperiodens afslutning var følgende kvalificeret:

Udtagelse 
Nedenfor er listet atleter, som blev udtaget af Danmarks Idrætsforbund efter indstilling fra Dansk Golf Union .

Hestesport

Kvalifikation 
Hestesporten har tre forskellige discipliner med ved OL. Det drejer sig om military, dressur og spring. Kvalifikationerne til holdkonkurrencerne er vigtige, da alle kvalificerede ryttere på et hold også deltager i den individuelle konkurrence. Alle kvalifikationspladser er nationale, hvorfor andre ryttere end de som har sikret kvalifikationen kan udtages.

Kvalifikationen til én af de i alt 15 hold-kvotepladser i military for hold (tre ryttere) kunne ske gennem VM i 2018 i Tryon, North Carolina, USA i perioden 13. – 16. september 2018 (seks hold), gennem EM i 2019 (to hold) eller ved Nations Cup finalen i 2019 (ét hold). Den individuelle kvalificering er kun for ryttere fra nationer, der ikke kvalificerer et hold. Kvalificeringen sker via en særlig olympisk rangliste, der løb i perioden 1. januar – 31. december 2019. Hver nation kan højst kvalificere to ryttere. Danmark hører til i den nordeuropæiske gruppe, hvor der er mulighed for at kvalificere to ryttere. Sluttelig er der seks universelle kvalifikationspladser, der fordeles efter alle andre kriterier. Disse pladser fordeles til de seks øverst placerede på den særlig olympiske rangliste med de ryttere, som ikke er kvalificeret på anden måde.

Kvalifikationen til én af de i alt 15 hold-kvotepladser i dressur for hold (tre ryttere) kunne ske gennem VM i 2018 i Tryon, North Carolina, USA i perioden 12. – 16. september 2018 (seks hold) eller gennem EM i Rotterdam, Holland i perioden 19. – 25. august 2019 (tre hold), hvor Danmark, med en femteplads kvalificerede sig, da alle hold foran Danmark allerede var kvalificeret via VM. Den individuelle kvalificering er kun for ryttere fra nationer, der ikke kvalificerer et hold. Kvalificeringen sker via en særlig olympisk rangliste, der løb i perioden 1. januar – 31. december 2019. Hver nation kan højst kvalificere to ryttere.

Kvalifikationen til én af de i alt 20 hold-kvotepladser til spring for hold (tre ryttere) kunne ske gennem VM i 2018 i Tryon, North Carolina, USA i perioden 19. – 23. september 2018 (seks hold), gennem EM i Rotterdam, Holland i perioden 19. – 25. august 2019 (tre hold) eller ved Nations Cup finalen i 2019 (ét hold). Den individuelle kvalificering er kun for ryttere fra nationer, der ikke kvalificerer et hold. Kvalificeringen sker via en særlig olympisk rangliste, der løb i perioden 1. januar – 31. december 2019. Hver nation kan højest kvalificere to ryttere. Danmark hører til i den nordeuropæiske gruppe, hvor der er mulighed for at kvalificere to ryttere.

Der tages forbehold for senere aftaler mellem Danmarks Idrætsforbund og Dansk Ride Forbund.

Nedenfor er oplistet de kvalificerede:

* Agnete Kirk Thinggaard deltog også på det danske hold på hesten Jojo AZ, men i modsætning til ved VM og EM er der kun tre ryttere på et hold ved OL.

Udtagelse 
Nedenfor er listet ryttere, som blev udtaget af Danmarks Idrætsforbund’s bestyrelse på baggrund af en indstilling fra Dansk Ride Forbund .

Håndbold

Kvalifikation 
Herrelandsholdet havde mulighed for kvalifikation gennem VM i 2019 i perioden 10. – 27. januar i Danmark og Tyskland, hvor der blev uddelt én kvalifikationsplads. Den anden mulighed for kvalifikation ville være ved EM i 2020 i perioden 10. – 26. januar i Sverige, Norge og Østrig, hvor der ligeledes bliver uddelt én kvalifikationsplads. Endelig ville der også være mulighed for at tage en af de to kvalifikationspladser ved den olympisk kvalifikationsturnering i perioden 16. – 19. april 2020. Imidlertid blev Danmark verdensmestre ved VM i 2019, hvorfor de tog den første kvalifikationsmulighed.

Damelandsholdet have mulighed for kvalifikation gennem EM i 2018 i perioden 29. november – 16. december i Frankrig, hvor der bliver uddelt én kvalifikationsplads. Den anden mulighed for kvalifikation var ved VM i 2019 i perioden 29. november – 15. december i Japan, hvor der ligeledes blev uddelt én kvalifikationsplads. Endelig er der mulighed for at tage en af de to kvalifikationspladser ved den olympisk kvalifikationsturnering i perioden 19. – 22. marts 2020. Ved EM i 2018 blev det til en ottendeplads for Danmark, hvorfor denne kvalifikationsmulighed glippede og ved VM i 2019 blev det til en niendeplads for Danmark, hvorfor også denne kvalifikationsmulighed glippede. Samtid skulle det danske hold have opnået mindst en syvendeplads for at komme til den olympiske kvalifikationsturnering. Det danske damelandshold kommer således ikke til OL i 2020.

Nedenfor er oplistet det kvalificerede hold.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Håndbold.

Judo

Kvalifikation 
I judo er der 7 vægtklasser for henholdsvis herrer og damer. Hver nation kan opnå én kvoteplads i hver vægtklasse. Der vil, til konkurrencerne, være 386 udøvere fordelt på 193 herrer og 193 damer. Yderligere vil der være en mixed holdkonkurrence, men der kan ikke kvalificeres til denne konkurrence, da kun nationer med tilstrækkelige antal kvalificerede individuelle udøvere kan deltage. Kvalifikation kan opnås, i hver vægtklasse, gennem placering på en særlig verdensrangliste, der vil være gældende i perioden 25. maj 2018 – 24. maj 2020, dog udvidet til 24. juni 2021 på grund af COVID-19. Her vil det være gældende, at de 18 øverste på ranglisten vil være kvalificeret. Yderligere vil der være 25 kvotepladser (13 herrer og 12 damer) ekstra til Europa. Disse kvotepladser fordeles til de bedste 25 forskellige nationer, der på tværs af vægtklasserne og på tværs af køn ligger øverst på verdensranglisterne. Endelig er der 20 ekstra universelle kvotepladser, der fordeles af IOC.

Ved kvalifikationsperiodens afslutning havde Danmark opnået kvalifikation med følgende:

Udtagelse 
Nedenfor er listet atleten, som blev udtaget af Danmarks Idrætsforbund’s bestyrelse på baggrund af en indstilling fra Dansk Judo og Ju-Jitsu Union.

Kano og kajak

Kvalifikation 
Kano og kajak har fire forskellige discipliner med ved OL i 2020. Det drejede sig dels om sejlads i Kano og Kajak dels om disciplinerne sprint og slalom. For alle discipliner gælder det, at kvalifikationen er for kvotepladser.

Første mulighed for kvalifikation for kano og kajak i Sprint var ved VM i 2019 i perioden 21. – 25. august i Szeged, Ungarn. Her blev der uddelt kvotepladser til følgende både for herrer: Fem (5) kvotepladser i 200 meter enerkajak, fem (5) kvotepladser i 1000 meter enerkajak, seks (6) kvotepladser i 1000 meter toerkajak, ti (10) kvotepladser i 500 meter firekajak, fem (5) kvotepladser i 1000 meter enerkano samt otte (8) kvotepladser i 1000 meter toerkano. Der blev uddelt kvotepladser til følgende både for damer: Fem (5) kvotepladser i 200 meter enerkajak, fem (5) kvotepladser i 500 meter enerkajak, seks (6) kvotepladser i 500 meter toerkajak, ti (10) kvotepladser i 500 meter firekajak, fem (5) kvotepladser i 200 meter enerkano samt otte (8) kvotepladser i 500 meter toerkano. 
Anden mulighed for kvalifikation er ved den europæiske kvalifikation i Racice, Tjekkiet i perioden 6. – 7. maj 2020. Her bliver der uddelt kvotepladser til følgende både for herrer: To (2) kvotepladser i 200 meter enerkajak, to (2) kvotepladser i 1000 meter enerkajak, to (2) kvotepladser i 1000 meter toerkajak, én (1) kvoteplads i 1000 meter enerkano samt fire (4) kvotepladser i 1000 meter toerkano. Der bliver uddelt kvotepladser til følgende både for damer: To (2) kvotepladser i 200 meter enerkajak, to (2) kvotepladser i 500 meter enerkajak, to (2) kvotepladser i 500 meter toerkajak, én (1) kvoteplads i 200 meter enerkano samt fire (4) kvotepladser i 500 meter toerkano. 
Sidste mulighed for kvalifikation er ved World cup i Duisburg, Tyskland i perioden 23. – 25. maj 2020. Her bliver der uddelt kvotepladser til følgende både: Én (1) kvoteplads i 200 meter enerkajak, én (1) kvoteplads i 1000 meter enerkajak, én (1) kvoteplads i 1000 meter enerkano, én (1) kvoteplads i 200 meter enerkajak, én (1) kvoteplads i 500 meter enerkajak samt én (1) kvoteplads i 200 meter enerkano.

Første mulighed for kvalifikation for kano og kajak i Slalom var ved VM i 2019 i perioden 21. – 25. august i La Seu d’Urgell, Spanien. Her blev der uddelt kvotepladser til følgende både: (18) kvotepladser i enerkajak for herrer, (11) kvotepladser i enerkano for herrer, (18) kvotepladser i enerkajak for damer samt (11) kvotepladser i enerkano for damer.
Anden og sidste mulighed for kvalifikation er ved den europæiske kvalifikation i London, England i perioden 15. – 17. maj 2020. Her kan der kvalificeres yderligere én båd i de fire bådklasser.

Nedenfor er listet resultaterne for atleter, som klarede det internationale kvalifikationskrav for en kvoteplads.

* Kvalifikationen kom efter reallokering af dobbeltkvalificeringer, hvor bådens andenplads i B-finalen gjorde den til bedste europæiske nation i B-finalen, hvilket var tilstrækkeligt. 
DIF og Dansk Kano og Kajak Forbund har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Kano og Kajak Forbund .

Roning

Kvalifikation 
I roning er der syv bådklasser for henholdsvis herrer og damer. Disse klasser er for damer: singlesculler, dobbeltsculler, dobbeltfirer, letvægtsdobbeltsculler, toer uden styrmand, firer uden styrmand samt otter med styrmand og for herrer: singlesculler, dobbeltsculler, dobbeltfirer, letvægtsdobbeltsculler, toer uden styrmand, firer uden styrmand samt otter med styrmand. Dette betyder, at den legendariske danske disciplin letvægtsdobbeltfirer for herrer ikke længere er på det olympiske program. Til kvalifikationen til sommer-OL 2020 gælder det, at hver nation kun kan kvalificere én båd til hver klasse. Samlet kan der derfor højest være 48 roere fra én nation, hvis denne nation er repræsenteret i alle klasser. I alt deltager der 526 roere i konkurrencen. Første kvalifikationsmulighed var ved VM i roning i 2019 i Linz-Ottensheim, Østrig i perioden 25. august – 1. september 2019, hvor følgende kvalifikationer kunne ske: ni både i singlesculler, elleve både i dobbeltsculler, otte både i dobbeltfirer, otte både i letvægtsdobbeltsculler, elleve både i toer uden styrmand, otte både i firer uden styrmand og fem både i otter med styrmand. Ved den europæiske kvalifikationsregatta i Varese, Italien i perioden 27. – 29. april 2020 kan der kvalificeres tre både i singlesculler og to både i letvægtsdobbeltsculler, mens der ved den sidste internationale kvalifikation i Luzern, Schweiz i perioden 17. – 19. maj 2020 kan kvalificeres to både i alle klasser. 
Nedenfor er listet resultaterne for atleter, som klarede det internationale kvalifikationskrav for en kvoteplads. 

DIF og Dansk Forening for Rosport har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Forening for Rosport .

Sejlsport

Kvalifikation 
Kvalifikationen sker ved at opnå kvotepladser for alle bådtyper og kan finde sted ved VM i 2018 i perioden 30. juli – 12. august i Århus, ved VM i 2019 for de separate bådklasser eller ved det regionale europæiske kvalifikationsstævne. Der kan foretages kvalifikation i følgende 10 bådtyper: Sejlbræt RS:X for herrer og damer, Finnjolle (herrer), Laser (herrer), Laser Radial (damer), 49er (herrer), 49erFX (damer), 470-jolle for herrer og dame og Nacra 17 (mixed).

Nedenfor er listet Bådtyper, herrer eller damer, navn(e) på udøveren der kvalificerede båden, begivenheden, placeringen samt dato for kvalifikationen.

DIF og Dansk Sejlunion har aftalt at de nationale kvalifikationskrav som grundprincip følger de internationale kvalifikationskrav. DIF vil som hovedprincip deltage ved OL på de kvotepladser, der er til rådighed for Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Sejlunion.

Skateboard

Kvalifikation 
I skateboard afholdes der 4 konkurrencer (to per køn), hvor disciplinerne er Park og Street. Der vil være 20 deltagere til hver konkurrence og hver nation kan højest kvalificere 3 deltagere per disciplin. De tre bedste ved VM i 2020 i alle discipliner bliver kvalificeret. De resterende deltagere per disciplin kvalificeres i henhold til en særlig olympisk rangliste, der opgøres i perioden fra 1. januar 2019 til 31. maj 2020, der dog blev udsat til 29. juni 2021 på grund af COVID-19.

Ved kvalifikationsperiodens afslutning havde følgende sikret en kvoteplads til Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Svømmeunion.

Skydning

Kvalifikation 
Antallet af discipliner ved skydning under sommer-OL 2020 er fastholdt på 15. Men der er kommet 3 nye mixed holdkonkurrencer ind på bekostning af 3 discipliner for herrer. Der dystes således herefter i 10 meter luftriffel (herrer) (595,0), 50 meter riffel, helmatch (herrer) (1135), 10 meter luftpistol (herrer) (563), 25 meter silhuetpistol (herrer) (560), Skeetskydning (herrer) (114), Trap (herrer) (112), 10 meter luftriffel (damer) (590,0), 50 meter riffel, helmatch (damer) (1115), 10 meter luftpistol (damer) (550), 25 meter pistol (damer) (555), Skeetskydning (damer) (92), Trap (damer) (92), 10 meter luftriffel (mixed team) (790,0), 10 meter luftpistol (mixed team) (742) og Trap (mixed team) (122). Tallene i parentes er de internationale minimumskrav til en score for kvalifikation.

Der er 360 skytter, der i alt kan kvalificere sig, hvor 29 kan kvalificere sig til hver enkel af de 12 individuelle konkurrencer mens der kvalificeres 12 skytter særskilt til mixed team konkurrencerne. Kvalifikationsperioden vil være fra 1. september 2018 til 30. april 2020. Hver nation må højst få kvalificeret 2 skytter per disciplin og højst i alt 12 skytter. Herudover kan en nation få kvalificeret ét team (én herre og én dame) per disciplin i mixed team-konkurrencerne. Selve kvalifikationen starter ved VM i 2018 i perioden 31. august - 15. september 2018 i Changwon, Sydkorea, hvor 2 mixed teams per disciplin og 48 (herrer og damer) bliver kvalificeret. Herefter kan der kvalificeres i ét af de i alt 8 World Cup stævner, der gennemføres i 2019. Her kan der i alt kvalificeres 96 (herrer og damer). Endelig kan der også kvalificeres i ét af de i alt 6 europæiske mesterskaber eller designerede stævner. I denne forbindelse kan der kvalificeres 52 (herrer og damer).

Der tages forbehold for en senere aftale mellem Danmarks Idrætsforbund og Dansk Skytte Union.

Nedenfor er listet disciplin, herrer eller damer, navn på udøveren der sikrede kvotepladsen, dato for kvalifikationen, begivenheden, placeringen, kvalifikationsresultatet samt det internationale kvalifikationskrav.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Skytte Union.

Svømmesport

Kvalifikation 
Svømmesporten er opdelt i fem discipliner under sommer-OL 2020. Disse discipliner er vandpolo, synkronsvømning, udspring, svømning i bassin og svømning i åbent vand (maraton).

I vandspolo kan der kvalificeres 12 hold for herrer og 10 hold for damer. Hvert hold består af 11 spillere. Første mulighed for kvalifikation er ved World League stævnerne i 2019. Her kvalificerer det vindende hold sig (både for herrer og damer). Næste mulighed er ved VM i 2019 i Gwangju, Sydkorea i perioden 12. – 28. juli 2019, hvor de to bedste herrehold og det bedste damehold kvalificere sig. Yderligere er der én kvalifikationsplads til det bedste hold i Europa i 2020. Endelig bliver der afholdt én kvalifikationsturnering for herrer og én for damer i foråret 2020. Her kan der kvalificeres 3 hold for herrer og 2 hold for damer.

I synkronsvømning kan der i alt kvalificeres 104 deltagere, der alle er damer. Der afholdes en holdkonkurrence og en konkurrence for par. Hver nation kan kvalificere ét hold og ét par. Der vil deltage 10 hold og 22 par. Til holdkonkurrencen kan hver kontinent, herunder Europa, kvalificere ét hold i løbet af 2019. Ved VM i 2019 i Gwangju, Sydkorea kan der kvalificeres 2 hold mens der kvalificeres 3 hold i den afsluttende kvalifikationsturnering i Tokyo, Japan i foråret 2020. De 10 første par vil automatisk være kvalificeret når holdkvalifikationen er på plads. Der er nemlig tilladt at danne et par ud fra hvert hold. I løbet af 2019 vil der blive kvalificeret ét europæisk par. Endelig kan der kvalificeres 7 par ved den afsluttende kvalifikationsturnering i Tokyo, Japan i foråret 2020.

I udspring kan der i alt kvalificeres 136 deltagere (68 herrer og 68 damer) til de 8 konkurrencer. Der konkurreres i udspring fra 3 meter vippe og 10 meter tårn og der konkurreres individuelt og synkront. Alle disciplinerne er både for herrer og damer. Hver nation kan højest kvalificere 8 udspringere af hvert køn. I synkront udspring skal der i alt kvalificeres 8 par til hver disciplin. Japan som værtsnation får automatisk er par kvalificeret. Ved VM i 2019 i Gwangju, Sydkorea i perioden 12. – 28. juli 2019 bliver de første 3 par kvalificeret mens de sidste 4 par bliver kvalificeret ved udsprings World Cup i Tokyo, Japan i foråret 2020. I de individuelle konkurrencer kan der kvalificeres 12 udspringer til hver disciplin ved VM i 2019 i Gwangju, Sydkorea. Herudover kvalificeres også europamesteren i hver disciplin i 2019. Endelig bliver de bedste 18 udspringere kvalificeret ved udsprings World Cup i Tokyo, Japan i foråret 2020.

I svømning i åbent vand afholdes 2 konkurrencer (én per køn), hvor der svømmes 10 km. Der vil være 25 svømmere til hver konkurrence og hver nation kan kvalificere 2 svømmere per disciplin. De 10 bedste svømmere ved VM i 2019 i Gwangju, Sydkorea i perioden 12. – 28. juli 2019 vil blive kvalificeret. Endvidere bliver de bedste 9 ved den olympiske maraton (svømning i åbent vand) kvalifikation i foråret 2020 også kvalificeret. Endelig kvalificeres også europamesteren i 2019

I svømning kunne der kvalificeres 878 svømmere til de i alt 35 discipliner, der fordeler sig med 28 (14 per køn) individuelle discipliner og 7 holdkonkurrencer, hvoraf én enkelt er en mixed disciplin. Hver nation kunne højest kvalificere 28 herrer og 28 damer. Der er fastlagt en kvalifikationsperiode der går fra 1. marts 2019 til 29. juni 2020. Denne periode blev på grund af COVID-19 forlænget til 31. maj 2021. I denne periode skulle svømmerne opnå enten det fastlagte A-krav eller det fastlagte B-krav. Ved opnåelse af A-kravet havde svømmeren kvalificeret sig. Svømmere, der havde opnået B-kravet, havde en mulighed for at blive inviteret til at deltage når de sidste invitationspladser skulle udfyldes. I holdkonkurrencerne kvalificeres de 12 bedste hold ved VM i 2019 i Gwangju, Sydkorea i perioden 12. – 28. juli 2019 mens de 4 bedste tider indenfor kvalifikationsperioden også kvalificeres. Holdkonkurrencerne afvikles som stafetter og sammensættes af svømmere, der er kvalificeret i de individuelle konkurrencer. Herudover kunne en nation udpege 2 svømmere ekstra for hvert kvalificeret stafethold. Disse svømmere kunne kun deltage i stafet - og skulle have opfyldt B-kravet i den tilsvarende individuelle konkurrence.
Nedenfor er listet resultaterne for atleter, som klarede det internationale FINA kvalifikationskrav for svømning i bassin. De listede atleter har således sikret en kvoteplads til Danmark. 

Mie Ø. Nielsen har efterfølgende indstillet karrieren.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Svømmeunion.

Triatlon

Kvalifikation 
Der kan deltage 55 udøvere af hvert køn i de tre konkurrencer (herrer, damer og mixed-hold). Der kan opnås kvotepladser, for både herrer og damer, for de bedste 51 udøvere, gennem placering på en særlig verdensrangliste pr. 13. juni 2021. Ranglisten er baseret på resultater opnået fra 11. maj 2018. Kvotepladserne fordeles på den måde, at de 26 øverste, af hvert køn, på listen opnår kvalifikation, dog med den begrænsning, at der kun kan deltage 3 udøvere fra hver nation. Dette gælder for udøvere, der ligger blandt de øverste 30 på listen. Ud over de 26 øverste på listen opnås kvalifikation ved at være én af sin nations bedst placerede, dog med den begrænsning, at kvoten på 2 ikke allerede er opnået gennem de 30 øverste på listen. Dette gælder for udøvere, der ligger mellem 30 og 140 på listen. Endelig er der én kvalifikationsplads til den bedst placerede europæiske udøver, der pr. 13. juni 2021 ikke er kvalificeret på anden vis. Endvidere kvalificeres de 7 øverste hold (2 herrer og 2 damer) på den særlige mixed-hold verdensrangliste pr. 13. juni 2021. Yderligere 3 mixed-hold kvalificeres ved en afsluttende kvalifikationsturnering i april/maj 2020.
Ved kvalifikationsperiode havde følgende sikret en kvoteplads:

Der var dog det problem at Andreas Shilling har stoppet karrieren, så Danmark kunne ikke udnytte denne kvoteplads.

Sportsgrene uden dansk deltagelse 
I de følgende sportsgrene er der ikke dansk deltagelse ved sommer OL 2020.

Baseball/Softball

Basketball

Boksning

Fodbold

Fægtning

Gymnastik

Hockey

Karate

Moderne femkamp

Sportsklatring

Surfing

Syvmandsrugby

Taekwondo

Tennis

Volleyball

Vægtløftning

Referencer

Eksterne henvisninger 
 https://www.olympic.org/tokyo-2020
 https://tokyo2020.jp/en/ 

2020
Lande ved sommer-OL 2020